Na temelju članka 39. Zakona o Centralnoj banci Bosne i Hercegovine («Službeni glasnik BiH», broj 1/97, 29/02, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine na 2. sjednici od 27. veljače 2008. godine, donosi

**O D L U K U**

**o povlačenju iz optjecaja novčanica,**

**apoena 1 konvertibilne marke**

1. Centralna banka Bosne i Hercegovine (u daljem tekstu: Centralna banka) povlači iz optjecaja novčanice, apoena 1 konvertibilne marke, koje se nalaze u optjecaju kao zakonsko sredstvo plaćanja u skladu s Odlukom o izdavanju i puštanju u optjecaj novčanica Konvertibilne marke («Službeni glasnik BiH», broj 10/98).

2. Povlačenje novčanica iz točke 1. ove odluke obavljat će komercijalne banke počev od 1. siječnja 2009. godine, zaključno do 31. ožujka 2009. godine.

Centralna banka će, povučene novčanice iz točke 1. ove odluke, primati od komercijalnih banka putem izdvojenih trezora.

3. Imatelji novčanica iz točke 1. ove odluke mogu nesmetano vršiti plaćanja tim novčanicama u prometu, zaključno do 31. prosinca 2008. godine.

4. Počev od 1. siječnja 2009. godine, novčanice iz točke 1. ove odluke prestaju biti zakonsko sredstvo plaćanja i ne mogu se primati u prometu za podmirivanje bilo kakvih obveza.

5. Ova odluka stupa na snagu danom objavljivanja u «Službenom glasniku BiH», a objavit će se i u «Službenim novinama Federacije BiH», «Službenom glasniku Republike Srpske» i «Službenom glasniku Brčko distrikta BiH».

UV broj: 310/08 Predsjedatelj

27. veljače 2008. godine Upravnog vijeća Centralne banke

S a r a j e v o Bosne i Hercegovine

G U V E R N E R

mr. Kemal Kozarić